Põltsamaa Vallavalitsus

info@poltsamaa.ee

**Kaasava eelarve ettepanek**

Esitaja nimi ja kontaktandmed: Puurmani Priitahtlik Päästeselts

Telefon 5342 1402

e-post puurmanipp@gmail.com

Nimetus:

**PINGID JA PRÜGIKASTID PUURMANI ALEVIKU AVALIKKU RUUMI**

Eesmärk ja olulisus:

Piirkonna vananev elanikkond vajab iseseisvalt toimimist läbi erinevate tegevuste. Igapäevane vabas õhus liikumine tagab parema tervise ning loob eeldused autode kasutamisest loobumisele. Vajalik inventari soetamine aitab kaasa aleviku heakorra tagamisele ning kutsub ka külalisi meie eluoluga tutvuma.

Kirjeldus:

Puurmani aleviku keskuses asuvad elanikele olulised teenuste pakkumise kohad: kool, lasteaed, perearstikeskus, apteek, kauplus, teenuskeskus ja eakate seltsiruumid ning saun. Aleviku Ülejõe elamurajoonis seltsimaja ning raamatukogu. Vahemaad jalgsi liikujatele, eriti eakatele, on osaliselt liiga pikad ning paigaldatud istepingid võimaldavad jõuvarusid taastada. Arvestades, et Tallinn-Tartu maanteele on valmimas uus bussipeatus, siis Ülejõe elaniku teekonna pikkuseks peatuseni on ca 2,5 km. Vältimaks keskkonna reostamist oleme kavandanud pinkide juurde soetada samuti prügikastid.

Teenuskeskuse ja perearstikeskuse juurde on vald soetanud istepingid ja prügikastid Krabi Grupist, mis sobivad kohaliku keskkonnaga. Sarnaseid pinke ja prügikaste on võimalik jätkuvalt tellida ning nende tarnetähtajad on mõistlikud, 1-2 nädalat alates tellimisest.

Puurmani aleviku haljastust ja heakorda silmas pidades on otstarbekas rajada lillepeenraid, milleks soovime kasutada sama tootja lillevaase pesubetoonist läbimõõduga 90 cm.

Soetatud inventari paigaldamise tagame priitahtlike päästjate poolt.

Sihtrühm:

Puurmani aleviku elanikkonna suurus on ca 500 inimest, kellest 1/3 on eakamad. Lossi ja pargi ning rahvamaja külastatavus sõltub nendes asutustes toimuvatest üritustest, üritusel osalejate arvuks prognoositavalt kuni 100 külastajat ürituse kohta.

Eelarve:

1. Pargipink 215x45x45 20 tk 5400.-
2. 4-kandiline prügikast 20 tk 840.-
3. Lillevaas ø 90 cm 5 tk 960.-
4. Lilletaimed 250.-

KOKKU: 7450.-

Muu oluline info:

Pingid paigaldatakse Puurmani alevikus Tallinna maantee ja Tartu maantee kergliiklusteede äärde, Ülejõe parki, lossi parki. Antud aadressid kuuluvad vallale. Lisaks ka kaupluse juures asuvale parkimisplatsile.

Toodete info: www.krabigrupp.ee